b'\n_START_ARTICLE_\nArthur Wellesley, vojvoda od Wellingtona\n_START_PARAGRAPH_\nFeldmar\xc5\xa1al Arthur Wellesley, 1. vojvoda od Wellingtona (1. svibnja 1769. - 14. rujna 1852.) je bio britanski vojnik, dr\xc5\xbeavnik i politi\xc4\x8dar. Po mnogima jedna od najva\xc5\xbenijih politi\xc4\x8dkih i vojnih osoba 19. stolje\xc4\x87a. Ro\xc4\x91en je u Irskoj kao pripadnik anglo-protestantske aristokracije i per. Od 1797. do 1805. borio se u Indiji kao pripadnik vojske Britanske Isto\xc4\x8dnoindijske kompanije, gdje je stekao \xc4\x8din generala. Za vrijeme Napoleonskih ratova isti\xc4\x8de se kao vojni zapovjednik, a najzna\xc4\x8dajniju pobjedu je ostvario u bitci kod Waterlooa nad samim Napoleonom._NEWLINE_Nakon uspje\xc5\xa1ne vojne karijere uklju\xc4\x8duje se u politiku te uskoro postaje jedan od najva\xc5\xbenijih pripadnika stranke torijevaca. U dva mandata je bio premijer Ujedinjenog Kraljevstva.'